Article 19

Article 19 er en britisk ikke-statlig menneskerettsorganisasjon med hovedkontor i London som jobber for å fremme ytringsfrihet og fri informasjonsflyt.

Navnet er tatt fra FNs menneskerettighetsærklæring som sier:

"Enhver har rett til menings- og ytringsfrihet. Denne rett omfatter frihet til å hevde meninger uten innblanding og til å søke, motta og meddele opplysninger og ideer gjennom ethvert meddelelsesmiddel og uten hensyn til landegrenser."

Historie
Article 19 var i utgangspunktet en visjon hos den amerikanske filantropen og forretningsmannen J. Roderick MacArthur. Etter hans død i 1984 ble disse tatt opp igjen og Article 19 ble stiftet i 1987. Selv om MacArtur på dette tidspunktet hadde vært død i tre år, regnes han som en av grunnleggerne av organisasjonen.

Aktiviteter
Article 19 jobber internasjonalt for å sikre ytringsfrihet, og jobber:
 på vegne av ytringsfrihet der den er truet.
 med rådgivning om utvikling av lovverk for å beskytte ytrings- og informasjonsfrihet i land som opplever konflikter, krig, og folkemord
 for å beskytte pluralisme, uavhengighet og mangfold i media
 for å beskytte ytrings- og informasjonsfrihet som en fundamental menneskerett sentral for å beskytte andre rettigheter
 for at informasjonsfrihet skal inn i lovverk for å sikre gjennomsiktighet og for å styrke innbyggeres medbestemmelsesrett

Samarbeidspartnere
Article 19 har samarbeidet i flere land og med flere prosjekter sammen med organisasjoner som FN, OSSE,

Finansiering
Article 19 lister på hjemmesidene følgende hovedbidragsytere:

 Department for International Development
 Nederlandske Utenriksdepartementet
 Europakommisjonen
 Ford-stiftelsen
 Foreign and Commonwealth Office
 Fritt Ord
 Det norske utenriksdepartementet
 Open Society Institute
 SIDA
 The William and Flora Hewlett Foundation

Referanser

Eksterne lenker
 

Ytringsfrihet
Menneskerettigheter
Organisasjoner etablert i 1987
Europeiske organisasjoner